Havent observat errades en el text de la Llei esmentada, enviat al DOGC i publicat al núm. 6742, de 4.11.2014, se'n detalla la correcció oportuna:
Rectificació als paràgrafs novè, desè i onzè de l'apartat I del preàmbul
«El marc legal estatal en matèria d'accessibilitat està configurat principalment per la Llei de l'Estat 51/2003, del 2 de desembre, d'igualtat d'oportunitats, no-discriminació i accessibilitat universal de les persones amb discapacitat, basada en els principis de vida independent, normalització, accessibilitat universal, disseny per a tothom, diàleg civil i transversalitat de les polítiques en matèria de discapacitat.
Aquesta llei estableix les condicions bàsiques d'accessibilitat i no-discriminació, sens perjudici de les competències constitucionalment i estatutàriament atribuïdes a les comunitats autònomes, i de les atribuïdes a les corporacions locals.
La Llei, d'una banda, estableix l'accessibilitat en els àmbits d'actuació següents: els espais públics urbanitzats, l'edificació i les infraestructures, els transports, els béns i serveis envers el públic, les telecomunicacions, la societat de la informació i les relacions amb les administracions publiques; d'altra banda, mitjançant un ampli desplegament reglamentari, presenta mesures de desenvolupament, execució i control sobre l'accessibilitat i les formes de suport per a les persones amb discapacitat.
»En relació amb el règim sancionador, cal destacar la Llei de l'Estat 49/2007, del 26 de desembre, per la qual s'estableix el règim d'infraccions i sancions en matèria d'igualtat d'oportunitats, no-discriminació i accessibilitat universal de les persones amb discapacitat, que estableix que correspon al legislador autonòmic la tipificació de les infraccions i les sancions, sens perjudici del règim d'infraccions que estableix per a garantir la plena protecció de les persones amb discapacitat.
»Posteriorment, la modificació d'aquestes lleis per mitjà de la Llei de l'Estat 26/2011, de l'1 de agost, d'adaptació normativa a la Convenció internacional sobre els drets de les persones amb discapacitat, ha establert nous preceptes per a reforçar el compliment dels compromisos adquirits per mitjà de la ratificació de la Convenció.»
«El marc legal estatal en matèria d'accessibilitat fou configurat principalment per la Llei de l'Estat 51/2003, del 2 de desembre, d'igualtat d'oportunitats, no-discriminació i accessibilitat universal de les persones amb discapacitat, basada en els principis de vida independent, normalització, accessibilitat universal, disseny per a tothom, diàleg civil i transversalitat de les polítiques en matèria de discapacitat.
Aquesta llei establí les condicions bàsiques d'accessibilitat i no-discriminació, sens perjudici de les competències constitucionalment i estatutàriament atribuïdes a les comunitats autònomes, i de les atribuïdes a les corporacions locals.
La Llei, d'una banda, establia l'accessibilitat en els àmbits d'actuació següents: els espais públics urbanitzats, l'edificació i les infraestructures, els transports, els béns i serveis envers el públic, les telecomunicacions, la societat de la informació i les relacions amb les administracions publiques; d'altra banda, mitjançant un ampli desplegament reglamentari, presentava mesures de desenvolupament, execució i control sobre l'accessibilitat i les formes de suport per a les persones amb discapacitat.
»En relació amb el règim sancionador, cal destacar la Llei de l'Estat 49/2007, del 26 de desembre, per la qual s'establia el règim d'infraccions i sancions en matèria d'igualtat d'oportunitats, no-discriminació i accessibilitat universal de les persones amb discapacitat, que establí que correspon al legislador autonòmic la tipificació de les infraccions i les sancions, sens perjudici del règim d'infraccions que estableix per a garantir la plena protecció de les persones amb discapacitat.
»Posteriorment, aquestes lleis van ésser derogades pel Reial decret legislatiu 1/2013, del 29 de novembre, pel qual s'aprova el text refós de la Llei general de drets de les persones amb discapacitat i de la seva inclusió social.
Aquest text refon i harmonitza el contingut de les lleis 13/1982, 51/2003 i 49/2007, d'acord amb el mandat de la disposició final segona de la Llei de l'Estat 26/2011, de l'1 de agost, d'adaptació normativa a la Convenció internacional sobre els drets de les persones amb discapacitat, que establia nous preceptes per a reforçar el compliment dels compromisos adquirits per mitjà de la ratificació de la Convenció.»
Rectificació a l'apartat 2 de l'article 14
Els promotors privats d'habitatges amb protecció oficial, en els projectes que presenten perquè s'aprovin, n'han de reservar un percentatge no inferior al que estableix la Llei de l'Estat 13/1982, o la normativa que la modifiqui o la substitueixi, a persones amb discapacitat, llevat dels habitatges per a ús propi promoguts per cooperatives o comunitats de propietaris.»
Els promotors privats d'habitatges amb protecció oficial, en els projectes que presenten perquè s'aprovin, n'han de reservar un percentatge no inferior al que estableix el text refós de la Llei general de drets de les persones amb discapacitat i de la seva inclusió social, aprovat pel Reial decret legislatiu 1/2013, del 29 de novembre, o la normativa que el modifiqui o el substitueixi, a persones amb discapacitat, llevat dels habitatges per a ús propi promoguts per cooperatives o comunitats de propietaris.»